Milan Bandić nije mogao sam pronevjeriti silne milijune, namjestiti milijunske poslove i, navodno, pogodovati prijateljskim tvrtkama. Baš kao što Nadan Vidošević nije mogao kupiti medu, zeku, liju i hrpetinu slika, a da to nije prošlo kroz hrpetinu ruku (ili očiju) u Hrvatskoj gospodarskoj komori. Isto tako, cijeli niz HDZ-ovaca, tadašnjih članova Vlade RH i šire, kao nije znao za Sanaderove poslove. Svi su znali jučer i svi znaju danas, a prave se da nemaju pojma

Nesumnjivo je ovo jedan od važnijih kaznenih progona koji su se dogodili u posljednje vrijeme, važniji i od onog Sanaderovog, jer je Bandić pao za vrijeme vladavine, dok su ostali kazneno gonjeni nakon što su već neko vrijeme bili politički mrtvi i to je malo tko u javnosti očekivao.

I onda su se mediji tradicionalno ulogorili ispred Bandićeve zgrade, poslikali i usnimili što god se dalo (čak i hrpu nepotrebnih i bezveznih kadrova), ali senzacija je senzacija i to se ne propušta.

Jednako kao što Nadan Vidošević nije mogao kupiti medu, zeku, liju i hrpetinu slika, a da to nije prošlo kroz hrpetinu ruku (ili očiju) u Hrvatskoj gospodarskoj komori. Isto je tako nevjerojatna činjenica da cijeli niz HDZ-ovaca, tadašnjih članova Vlade RH i šire, nije znao za Sanaderove poslove, provode na Beverly Hillsu, mijenjanje destinacija Vladinog zrakoplova i sl.

E, to je senzacionalno i to je priča koju bi trebalo ispričati!

Koliko je ljudi u posljednjih 10 godina u Hrvatskoj zaista uputilo na to da pojedini političari čine kaznena djela? Gdje su ti ljudi danas? Kako su prošli?

Koliko je političara u svojim javnim nastupima optužilo svoje kolege za počinjenje kaznenih djela za potrebe vlastite promidžbe i dobivanje političkih bodova, ali se većina njih nije udostojala otići u policiju, USKOK ili DORH i prijaviti kaznena djela o kojima ima saznanja, iako ih Kazneni zakon obvezuje na to?

To su ljudi koji i dalje vode ovu državu, upravljaju njezinim procesima i tretira ih se kao stup ovoga društva, a to je ono što je senzacionalno.

Još veći problem je to što će svaki drugi građanin, kada dobije priliku, ponosno pozirati s takvim političarima ili, bolje rečeno, beskičmenjacima, pa će to pričati svojoj ženi, djeci i unucima kao highlight svoga života. I to je senzacionalno!